Diari Oficial de la Generalitat Valenciana


Sumari del DOGV 4252, del 20-05-2002 (2002/5259)

RESOLUCIÓ de 14 de maig de 2002, del conseller de Benestar Social, per la qual es modifica la Resolució de 30 de gener de 2001, del mateix òrgan, sobre delegació de l'exercici de competències en determinats òrgans de la Conselleria.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4252

Data del DOGV
:   20-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5259


Data del document
:   14-05-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Conselleria Benestar Social
    * administració regional
    * competència administrativa
    * delegació de poders

RESOLUCIÓ de 14 de maig de 2002, del conseller de Benestar Social, per la qual es modifica la Resolució de 30 de gener de 2001, del mateix òrgan, sobre delegació de l'exercici de competències en determinats òrgans de la Conselleria. [2002/X5259]
  
Per Resolució de 30 de gener de 2001, del conseller de Benestar Social, es va delegar l'exercici de certes competències en determinats òrgans de la Conselleria. Posteriorment, mitjançant Resolució del conseller de 16 de febrer del mateix any, es modificaren determinats aspectes de l'anterior resolució.
  
El temps transcorregut des de la publicació en el Diari Oficial de la Generalitat Valenciana, de la Resolució de 30 de gener de 2001, del conseller de Benestar Social, sobre delegació de l'exercici de competències i des de la seua modificació el 16 de febrer d'aquest any, fa convenient operar determinats ajustaments en aquesta, per a aconseguir major rapidesa i eficàcia en la resolució de determinats assumptes.
  
Per tot això, d'acord amb allò disposat en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en l'article 68 de la Llei de la Generalitat Valenciana 5/1983, de 30 de desembre, de Govern Valencià, resolc:
  
Modificar la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria, en els termes que s'indiquen a continuació:
  
1r) La referència genèrica en tot el text de la Resolució a les ?direccions generals?, s'ha d'entendre feta en el seu lloc al ?Comissionat del Govern Valencià per a la Immigració i a les direccions generals?.
  
2n) El text del número 2 de l'apartat C) (Sistema de bestretes de caixa fixa) de l'article 1 de l'esmentada resolució, queda redactat de la manera següent:
  
?2. L'exercici de la competències per a l'aprovació i l'execució d'aquests, tot incloent-hi el pagament, es delega en el titular de l'òrgan directiu corresponent, llevat que afecte bestretes de caixa fixa relatius al programa 311.10 € direcció i serveis generals- per això l'exercici d'aquestes competències es delega en la Secretaria General Administrativa?.
  
3r) El text de subapartat b) del punt 1 de l'apartat D) (transferències corrents i de capital) de l'article 1 de la resolució , passa a ser el d'un nou subapartat c).
  
4t) S'Introdueix un nou subapartat b) del punt 1 de l'apartat D) (transferències corrents i de capital) de l'article 1 de la resolució, amb la redacció següent:
  
?b) Les facultats de retenció de crèdit, autorització de despesa i disposició de crèdit de les transferències corrents, llevat de les facultats expressament delegades en el Comissionat del Govern per a la Immigració, en les direccions generals i en la Secretaria General?.
  
5é) El text de l'article tercer (suplència del delegat), queda redactat de la manera següent:
  
?En cas de vacant, absència o malaltia del titular del Comissionat del Govern Valencià per a la Immigració, les competències delegades en aquell s'exerciran automàticament pel titular de la Direcció General de Serveis Socials, o si no n'hi ha, pel titular de la Direcció General que corresponga d'acord amb l'ordre fixat en l'article 3 del Decret 138/2000, de 12 de setembre, del Govern Valencià, pel qual s'aprova el Reglament General que corresponga d'acord amb l'ordre fixat en l'article 3 del Decret 138/2000, de 12 de setembre, del Govern València, pel qual s'aprova el Reglament Orgànic i Funcional de la Conselleria de Benestar Social, en la redacció que en dóna el Decret 212/2001, de 18 de desembre, del Govern Valencià.
  
En cas de vacant, absència o malaltia del titular de la Secretaria General, les competències delegades en aquell s'exerciran automàticament pel titular de la Secretaria General Administrativa.
  
En cas de vacant, absència o malaltia del titular de qualsevol Direcció General, les competències delegades en aquell s'exerciran automàticament pel titular de la Secretaria General.
  
En cas de vacant, absència o malaltia del titular de la Direcció de la Territorial de Benestar Social corresponent, les competències delegades en aquell s'exerciran automàticament:
  
- Pel cap de Servei de Gestió Administrativa d'aquesta Direcció Territorial, quan es tracte de competències delegades relatives a la gestió de les matèries de personal, gestió econòmica i pressupostària, contractació administrativa, bestretes de caixa fixa i ingressos.
  
- Pel cap de Servei d'Acció Social de la direcció territorial corresponent, quan es tracte de competències delegades relatives a la gestió de les transferències corrents i de capital, llevat de les facultats de gestió econòmica pressupostària que s'exerciran pel cap de Servei de Gestió Econòmica Pressupostària?.